เรือเสือทยานชล

เรือเสือทยานชล เป็นเรือประตูหน้าในประเภทเรือพิฆาต เป็นหนึ่งในเรือพระราชพิธีกระบวนพยุหยาตราชลมารค หัว เรือทำเป็นรูปหัวเสือ มีคฤห์สำหรับอำมาตย์ฝ่ายทหารนั่ง เป็นเรือรบที่อยู่ในริ้วที่ 2 และริ้วที่ 4 ถัดจากเรือประตูหน้าเข้ามาในกระบวน มีปืนจ่ารงตั้งที่หัวเรือ เรือพิฆาต ทั้ง 2 ลำนี้ จะแล่นส่ายโดยเรือเสือทยานชลแล่นส่ายนอกด้านขวา และเรือคำรณสินธุ์แล่นส่ายนอกด้านซ้าย การแต่งกายของผู้ประจำเรือ นายละนุ่งปูม สวมเสื้อเข้มขาบ โพกขลิบทอง

ชื่อของเรือเสือทยานชล ได้ถูกนำไปใช้ตั้งเป็นชื่อเรือรบสมัยใหม่ ดังนี้
 เรือหลวงเสือทยานชล (ลำที่ 1) - เป็นเรือพิฆาตตอร์ปิโด ขึ้นระวางประจำการ 27 ส.ค. 2451 ปลดระวางประจำการ 17 ม.ค. 2480 สร้างขึ้นที่อู่ต่อเรือกาวาซากิ เมืองโกเบ ประเทศญี่ปุ่น
 เรือหลวงทยานชล (ลำที่ 2) - เป็นเรือตรวจการณ์ปราบเรือดำน้ำ ได้รับมอบตามโครงการช่วยเหลือจากรัฐบาลสหรัฐอเมริกาหลังสิ้นสุดสงครามโลกครั้งที่ 2 รหัสเรือเดิม PC-575 ขึ้นระวางประจำการ ทร.สหรัฐฯ 8 ส.ค. 2485 ขึ้นระวางประจำการ ทร.ไทย 20 พ.ย. 2490 ปลดระวางประจำการ 26 พ.ค. 2525 สร้างขึ้นที่อู่ต่อเรือ Dravo Corp. (Neville Island, Pittsburgh, Pennsylvania) ประเทศสหรัฐอเมริกา
 เรือหลวงทยานชล (ลำที่ 3) - เป็นเรือตรวจการณ์ปราบเรือดำน้ำ (Corvette) รหัสเรือ FS-532 ขึ้นระวางประจำการ 5 ก.ย. 2535 สร้างขึ้นที่อู่ต่อเรือบริษัทอิตัลไทยมารีน ประเทศไทย โดยต่อตามแบบเรือ Vosper Thornycroft ASW Corvette ของราชนาวีสหราชอาณาจักร

 อ้างอิง 

หมวดหมู่:เรือพระราชพิธี